cyanic-selkie/wikianc huggingface dataset:
ইসলামে যৌনতা
আন্তঃলিঙ্গ
১. যদিও তার দেহে উভয় যৌনাঙ্গ উপস্থিত, কিন্তু সে পুরুষের যৌনাঙ্গ হতে মূত্রত্যাগ করে। এই ব্যক্তি পুরুষদের অন্তর্ভুক্ত হবে এবং পুরুষদের উপর প্রযোজ্য নিয়মকানুন তার উপরও প্রযোজ্য হবে।
২. যে ব্যক্তি নারী যৌনাঙ্গের মাধ্যমে মূত্রত্যাগ করে তাকে নারীদের অন্তর্ভুক্ত করা হবে। নারীদের উপর প্রযোজ্য আইনকানুন তার উপরও প্রযোজ্য হবে। এই পদ্ধতি বয়ঃপ্রাপ্তির আগ পর্যন্ত প্রযোজ্য হবে। বয়ঃপ্রাপ্তির পর, উক্ত ব্যক্তিকে আবার পরীক্ষা করতে হবে। যদি তার পুরুষের ন্যায় সিক্তস্বপ্ন ও বীর্যস্খলন হয় তাহলে শে পুরুষ হিসেবে গণ্য হবে। আর যদি তার নারীদের মত স্তন বৃদ্ধি ও অন্যান্য নারী বৈশিষ্ট্যের বিকাশ ঘটে তখন তাকে নারী হিসেবে গণ্য করা হবে।
৩. যখন নারী ও পুরুষ বৈশিষ্ট্য সমান হবে এবং তার মধ্যে পুরুষ কিংবা নারী বৈশিষ্ট্যের আধিক্য নির্ণয় করা সম্ভব হবে না তখন তাকে খুনথা মুশকিল হিসেবে আখ্যায়িত করা হবে। এমন ব্যক্তির ক্ষেত্রে আলাদা আইন প্রযোজ্য হবে। উদাহরণস্বরূপঃ খুনথা মুশকিলের জন্য রেশম ও অলংকার পরিধান বৈধ হবে না, এই দুটোই শুধুমাত্র নারীদের জন্য অনুমোদিত, কিন্তু যেহেতু উক্ত ব্যক্তির অবস্থা নিশ্চিত নয়, তাই সতর্কতা হিসেবে উক্ত ব্যক্তি রেশম ও অলংকার পড়তে পারবে না, কারণ তার মধ্যে অধিক পুরুষ হবার সম্ভাবনা এখনো বিদ্যমান আছে। এমন ব্যক্তি মাহরাম ছাড়া ভ্রমণ করতে পারবে না,কারণ তার মধ্যে অধিক নারী হবার সম্ভাবনা এখনো বিদ্যমান আছে। যখন এমন ব্যক্তি মৃত্যুবরণ করে, তাকে গোসল দেয়া যাবে না কারণ প্রশ্ন উত্থাপিত হবে যে, কে তাকে গোসল করাবে, নারী নাকি পুরুষ। এমন ব্যক্তিকে তায়াম্মুম করিয়ে দিতে হবে। কোন গায়রে মাহরাম তার তায়াম্মুম করায় তাহলে উক্ত ব্যক্তিকে দুই হাত কাপড় দিয়ে ঢেকে নিতে হবে। তবে মাহ্রাম ব্যক্তির হাত কাপড় দিয়ে ঢাকতে হবে না।
লিঙ্গ নিশ্চিত অবস্থায় বিবাহের সিদ্ধান্ত নেয়ার ক্ষেত্রে, উক্ত ব্যক্তি তার বিপরীত লিঙ্গের ব্যক্তিকে বিয়ে করতে পারবে। কিন্তু যদি লিঙ্গ নির্ধারণ অনিশ্চিত হয়, তবে সে ক্ষেত্রে তার বিবাহ বৈধ হবে না, কারণ যদি সে পুরুষ হয় তবে অপর পুরুষকে বিয়ে করতে পারবে না, আর যদি সে নারী হয় তবে অপর নারীকে বিয়ে করতে পারবে না। এমন ব্যক্তি যদি নারীদের প্রতি আকর্ষণ অনুভব করে এবং নিজেকে পুরুষ বলে দাবি করে, তবে সেটি তার অধিকহারে পুরুষ হওয়ার একটি লক্ষণ বলে বিবেচিত হবে; আর যদি সে পুরুষদের প্রতি আকর্ষণ অনুভব করে এবং নিজেকে নারী বলে দাবি করে, তবে সেটি তার অধিকহারে নারী হওয়ার একটি লক্ষণ বলে বিবেচিত হবে।
সংশোধনমূলক আন্তঃলিঙ্গ অস্ত্রপাচার আন্তলিঙ্গের জন্য বৈধ কারণ এটি যৌনাঙ্গের বিকলাঙ্গতা দুর করে এবং ব্যক্তির বাহ্যিক গঠন ও ক্রোমোজোমীয় লিঙ্গের সঙ্গে সামঞ্জস্য অর্জনে ভূমিকা রাখে; উপরন্তু তার অর্জিত যৌনাঙ্গ হল চিকিৎসা যা আল্লাহর সৃষ্টির বিকৃতি ঘটানো কিংবা বিপরীত লিঙ্গের অনুকরণ নয়।
জন্মনিয়ন্ত্রণ
কুরআনে জন্মনিয়ন্ত্রণ সম্পর্কে কিছু বলা হয় নি। তবে জন্মনিয়ন্ত্রণের প্রশ্নে মুসলিমগণ হাদিসকে নির্দেশ করে থাকেন। তাদের মতে, জন্মনিয়ন্ত্রণ অনুমোদিত, যখন তা যৌক্তিক কোন কারণে অস্থায়ীভাবে গ্রহণ করা হয়। এই প্রশ্নে মুহাম্মাদ সাহাবীদের ঘটনাকে উল্লেখ করা হয়। উদাহরণস্বরূপ যাবির, মুহাম্মাদ একজন সাহাবী, একটি হাদিস বর্ণনা করেন যাতে একজন লোক মুহাম্মাদের কাছে এসে বলে""আমার একজন দাসী আছে ... আমি তার সঙ্গে সঙ্গম করেছি, কিন্তু আমি আশঙ্কা করি সে সন্তানসম্ভবা না হয়ে পড়ে। নবী উত্তর দিলেন, তুমি যদি চাও তবে তার সঙ্গে আযল (কয়শাস ইন্টারাপশাস, সঙ্গমকালে বীর্যপাতের পূর্বে শিশ্ন প্রত্যাহার) চর্চা করো, ...″"
এ কারণে, হাদিস অনুযায়ী জন্মনিয়ন্ত্রণের "প্রত্যাহার পদ্ধতি" (কয়শাস ইন্টারাপশাস) অণুমোদিত। মুসলিম আইনবিদগণ এর অণুমতির ব্যাপারে সম্মতি দেন এবং এর সঙ্গে তুলনীয় জন্মনিয়ন্ত্রণের অন্যান্য পদ্ধতিগুলোকেও অণুমোদন দেন (উদাহরণ: কনডমের ব্যবহার)।
এর সমর্থনে অন্যান্য হাদিসগুলো হল:
"কোন এক লোক বলল: "হে আল্লাহর রাসুল, আমার একজন দাসী আছে এবং আমি তার সঙ্গে আযল করি, আর সে সন্তানসম্ভবা হোক তা আমি চাই না।...ইহুদিরা বলে যে, আযল করা হল জীবিত কন্যাদের অল্প পরিমাণে দাফন করার মত।" নবী বললেন: "ইহুদিরা মিথ্যা বলে। আল্লাহ যদি তা সৃষ্টি করতে চায়, তবে তুমি চাইলেও কোনভাবেই তা ফেরাতে পারবে না।""
""হে আল্লাহর নবী! আমরা আমাদের গণিমতের অংশে নারী যুদ্ধবন্দী পেয়েছি, আযলেরর ব্যপারে আপনার মন্তব্য কি?" নবী বললেন, "তোমরা আসলেই কি তা কর? এটা না করাই তোমাদের জন্য ভালো। আল্লাহ যে সকল প্রাণ সৃষ্টি করার জন্য মনস্থির করেছেন, তা যেভাবেই হোক সৃষ্টি হবেই। ""
বন্ধ্যাকরণ
ইসলামে এমন কোন অস্ত্রপাচারের অনুমতি নেই, যা স্থায়ীভাবে বন্ধ্যাকরণের সুচনা করে, যেমন ভ্যাসেকটমি (পুরুষের ভাস ডিফারেন্স বিচ্ছিন্নকরণ) বা লাইগেশন (নারীর ডিম্বনালী বিচ্ছিন্নকরণ), যদি না তা স্ত্রী প্রকৃতক্ষে অসুস্থ হয় বা নিশ্চিতভাবে সন্তানধারণে অক্ষম হয়। সাধারণ পরিস্থিতিতে, বন্ধ্যাকরণ শরিয়াহতে নিশ্চিতভাবে ও সার্বজনীন ঐক্যমত্যের ভিত্তিতে নিষিদ্ধ, যা বিয়ের প্রাথমিক উদ্দেশ্য সন্তান গ্রহণের সঙ্গে সাংঘর্ষিক, যা ইমাম গাজ্জালী তার ইহইয়া উলুম আল-দীন গ্রন্থে উদ্ধৃত করেছেন।
অধিকন্তু, বন্ধ্যাকরণ হল সশরীরের অঙ্গহানির একটি প্রকরণ (আরবিতে মুসলা), যা শরিয়াহতে পরিষ্কারভাবে নিষিদ্ধ। সূরা আল-নিসাতে শয়তানের উক্তি এভাবে উদ্ধৃত রয়েছে যে,:
"“তাদেরকে পথভ্রষ্ট করব, তাদেরকে আশ্বাস দেব; তাদেরকে পশুদের কর্ণ ছেদন করতে বলব এবং তাদেরকে আল্লাহর সৃষ্ট আকৃতি পরিবর্তন করতে আদেশ দেব। ”"
তবে, নিশ্চিত প্রয়োজনের ক্ষেত্রে, বন্ধ্যাকরণ অনুমোদিত হয়। এটি কুরআন ও হাদিসের নির্দেশনাভিত্তিক ইসলামি আইনশাস্ত্রের প্রসিদ্ধ নীতি যাতে বলা হয়: "“প্রয়োজনীয়তা নিষিদ্ধ বিষয়গুলোকেও বৈধ করে দেয়।”"
- (ইবনে নুজাইম, আল-আশবাহ ওয়া আল-নাযাইর ৮৫)
স্থায়ীভাবে বন্ধ্যা হওয়ার অর্থ নিম্নোক্ত দুটির যে কোন একটি হতে পারে:
খোজাকরণ
খোজাকরণ হল শুক্রাশয় অপসারণ। আরবি অনুবাদ অনুযায়ী তা শুক্রাশয় ও শিশ্ন অপসারণ উভয়কেই বোঝায়। কিছু পণ্ডিত এই দুইয়ের মধ্যে পার্থক্য করে থাকেন এবং বলেন: যদি শুধু শুক্রাশয় কাটা হয় তবে সে খোজা আর যদি তার শিশ্নও কাটা হয় তখন সে অঙ্গহানিকৃত। হাদিস অনুযায়ী ইসলামে তা নিষিদ্ধ। ইবনে হাজার আস্কালানী বলেন: "এটি নিষিদ্ধ, সুতরাং এটি হারাম, এবং আদমের পুত্র (যেমন, মানুষ) ক্ষেত্রে এ বিষয়ে কোন মতপার্থক্য নেই।"
এই নিষেধাজ্ঞাটি নিশ্চিত হয় কিছু হাদীসের মাধ্যমে, নবী মুহাম্মদের যুগের নিম্নবর্ণিত কিছু হাদীসে বলা হয়েছে যে, কিছু অনুসারী তাদের স্ত্রীদের অভাবে খোজা হতে চেয়েছিলেন, কিন্তু নবী মুহাম্মাদ তা নিষেধ করেছিলেন এবং নির্দিষ্ট সময়ের জন্য তাদের তিন দিনের সামইকভাবে মুতাহ নামক অস্থায়ী বিয়ের অনুমতি দিয়েছিলেন। কিন্তু নির্ধারিত সময়ের শেষে তিনি তা স্থায়ীভাবে নিষিদ্ধ করেনঃ
"‘আবদুল্লাহ ইব্‌নু মাস’উদ থেকে বর্ণিতঃ তিনি বলেন, মুহাম্মাদের সঙ্গে জিহাদে অংশ নিতাম; কিন্তু আমাদের কোন কিছু ছিল না। সুতরাং আমরা তার কাছে বললাম, আমরা কি খাসি হয়ে যাব? তিনি আমাদেরকে এ থেকে নিষেধ করলেন এবং কোন মহিলার সঙ্গে একটি কাপড়ের বদলে হলেও চুক্তিভিত্তিক বিয়ে করার অনুমতি দিলেন এবং আমাদেরকে এই আয়াত পাঠ করে শোনালেনঃ অর্থাৎ, “ওহে ঈমানদারগণ! পবিত্র বস্তুরাজি যা আল্লাহ তোমাদের জন্য হালাল করে দিয়েছেন সেগুলোকে হারাম করে নিও না আর সীমালঙ্ঘন করো না, অবশ্যই আল্লাহ সীমালঙ্ঘনকারীদের ভালবাসেন না।” (আল-মায়িদাহ ৫: ৮৭)"
- Sahih Bukhari, Chapter: 62, Hadith no: 11
"রাবী' ইবনু সাবরাহ আল জুহানী তার পিতার সূত্রে বর্ণনা করেছেন যে, মুহম্মদ মুত্'আহ নিষিদ্ধ করেছেন এবং বলেছেন, হে লোকসকল, আমি তোমাদেরকে মুতাহ বিয়ের অনুমতি দিয়েছিলাম কিন্তু এখন থেকে আল্লাহ তা নিষিদ্ধ করেছেন। সাবধান! আজকের এ দিন থেকে কিয়ামাত পর্যন্ত মুত'আহ হারাম। যে কেউ (ইতোপূর্বে) মুত্'আহ বাবদ যা কিছু দিয়েছে, সে যেন তা ফেরত না দেয়।"
- Sahih Muslim: Book 008, Number 3255
"মুহাম্মাদ ইবনু রাফি' ..... সাঈদ ইবনুল মুসাইয়্যাব থেকে বর্ণিত। তিনি সা'দ ইবনু আবূ ওয়াক্কাস কে বলতে শুনেছেন, উসমান ইবনু মাযউন (রাযিঃ) কৌমাৰ্যব্রত অবলম্বনের প্রস্তাব করলে মুহাম্মাদ তাকে (তা করতে) নিষেধ করে দেন। তিনি যদি তাকে অনুমতি দিতেন তবে অবশ্যই আমরা নিজেদের খোজা করে নিতাম।"
- Sahih Bukhari, Chapter: 62, Hadith no: 12,
"সালামা ইবনে রাওহ্ ইবনে যিনবা থেকে তার দাদার সূত্রে বর্ণিত। তিনি তার এক গোলামকে নির্বীর্য (খোজা) করে মুহাম্মাদের নিকট এলেন। নবী তাকে এই অঙ্গহানির কারণে দাসত্বমুক্ত করে দিলেন।"
- Ibn Majah, Vol. 3, Book 21, Hadith 2679
"কাতাদাহ সূত্রে অনুরূপ হাদীস বর্ণিত। তিনি বলেন, মুহাম্মাদ বলেছেনঃ যে ব্যক্তি তার গোলামকে নিবীর্য করবে (অন্ডকোষ কাটবে বা খোজা করবে) আমরাও তাকে নিবীর্য (খোজা) করবো। অতঃপর হাদীসের বাকি অংশ শু‘বাহ ও হাম্মাদের হাদীসের মতই।"
- Sunan Abi Dawud 4516, Bulugh Al-Maram: Book 9, Hadith 120
গর্ভপাত
গর্ভপাত নিয়ে বিভিন্ন মুসলিম আইনশাস্ত্রে বিভিন্ন মত রয়েছে, যদিও অধিকাংশ আইনবিদই একে নিষিদ্ধ বা নিরুৎসাহিত করে থাকেন। সাধারণ অবস্থায়, ইসলামে গর্ভপাত নিষিদ্ধ। সকল আলেমই গর্ভে সন্তান আসার পর গর্ভপাত না করার অভিমত দিয়ে থাকেন। তবে কিছু নির্দিষ্ট পরিস্থিতিতে গর্ভপাতের অণুমতি দেয়া হয়, উদাহরণস্বরূপ মায়ের স্বাস্থ্য যদি (গুরুতরভাবে) হুমকির সম্মুখীন হয় এবং মায়ের জীবন বাঁচাতে যদি গর্ভপাতের প্রয়োজন হয় তবে। বিশ্বের সকল মুসলিম একমত যে, মায়ের জীবন ভ্রুনের জীবন হতে অধিক গুরুত্বের দাবি রাখে। "গর্ভপাতের ছোট ক্ষতিকে গ্রহণ করে মাতৃমৃত্যুর বড়ক্ষতিকে রোধ করা উচিত" এই মূলনীতির উপর ভিত্তি করে মুসলিম আইনবিদগণ এমন পরিস্থিতিতে গর্ভপাতের অণুমতি দিয়ে থাকেন। এরকম ক্ষেত্রে, একজন চিকিৎসককে আলেমের তুলনায় অধিক উত্তম বিচারক হিসেবে বিবেচনা করা হয়। তবে কোন কারণ ব্যতিরেকে অনাকাঙ্ক্ষিত গর্ভপাত সাধারণত হারাম (নিষিদ্ধ)। নবজাতক ভরণ-পোষণের অর্থের অভাবে হলেও ইসলামের দৃষ্টিতে গর্ভপাত নিষিদ্ধ। কোরআনে বলা হয়েছে,
"''... স্বীয় সন্তানদেরকে দারিদ্রের কারণে হত্যা করো না, আমি তোমাদেরকে ও তাদেরকে আহার দেই,"
"''অভাব-অনটনের ভয়ে তোমরা তোমাদের সন্তানদেরকে হত্যা করো না। আমিই তাদেরকে জীবিকা দেই এবং তোমাদেরকেও। নিশ্চয় তাদেরকে হত্যা করা মহাপাপ।"
এছাড়াও অনেক আলেমের মতে, গর্ভপাতের অণুমতির ক্ষেত্রে ভ্রুনের বয়স চার মাসের কম হওয়া গুরুত্বপূর্ণ। নবী মুহাম্মাদ মাতৃগর্ভে মানব শিশু জন্মের স্তর সম্পর্কে এভাবে বলেছেন,
"তোমাদের প্রত্যেকের সৃষ্টির উপাদান আপন মাতৃগর্ভে বীর্যের আকারে ৪০ দিন, জমাট বাধা রক্তে পরিণত হয়ে ৪০ দিন, গোশত আকারে ৪০ দিন। এরপর আল্লাহ একজন ফেরেশতাকে পাঠান এবং চারটি বিষয়ে আদেশ দেন যে, তার (শিশুর) কর্ম, জীবিকা, আয়ুষ্কাল ও ভালো না মন্দ সব লিপিবদ্ধ কর। অতঃপর তার মধ্যে রূহ ফুঁকে দেয়া হয়’।"
- সহিহ বুখারী, হাদিস নং- ৩২০৮
অর্থাৎ, হাদিসের বিবৃতি অনুযায়ী, ৪ মাস বয়সে সন্তান মাতৃগর্ভে জীবিত হয়ে ওঠে এবং এ কারণে অনেক আলেম ৪ মাসের বেশি বয়সের ভ্রুনের গর্ভপাত করতে নিষেধ করে থাকেন।
তথ্যসূত্র
<references group="Ahlul Bayt Digital Islamic Library Project"/> <references group="Ahlul Bayt Digital Islamic Library Project"/>
মদিনা অবরোধ
মদীনা বর্তমান সৌদি আরবে অবস্থিত ইসলামের অন্যতম পবিত্র শহর। প্রথম বিশ্বযুদ্ধের সময় এই শহরটি দীর্ঘ অবরোধের সম্মুখীন হয়। মদীনা এসময় উসমানীয় সাম্রাজ্যের অন্তর্ভুক্ত ছিল। যুদ্ধে উসমানীয়রা অক্ষশক্তির পক্ষাবলম্বন করে। শরিফ হুসাইন খলিফার পক্ষত্যাগ করেন ও খলিফার বিরুদ্ধে বিদ্রোহ করেন। সেকুলার ও জাতীয়তাবাদী তরুণ তুর্কিদের কারণে উসমানীয় সাম্রাজ্য খলিফার ইচ্ছার বিরুদ্ধে গিয়ে যুদ্ধে অংশ নেয় ও অক্ষশক্তির পক্ষে দাঁড়ায়। হুসাইন এসময় যুক্তরাজ্যের পক্ষে অবস্থান নেন। টমাস এডওয়ার্ড লরেন্স এই বিদ্রোহে গুরুত্বপূর্ণ ভূমিকা পালন করেন। হুসাইন মক্কা অধিকার করেন ও মদীনা অবরোধ করেন। ইতিহাসে এটি অন্যতম দীর্ঘ অবরোধ। যুদ্ধ শেষ হওয়ার পরও এই অবরোধ চালু ছিল। ফখরুদ্দিন পাশা এসময় মদীনাকে রক্ষার দায়িত্ব পালন করেন। মদীনার প্রতি আনুগত্যের জন্য ব্রিটিশরা তাকে “মরুভূমির সিংহ” বলত। এই অবরোধ দুই বছর সাত মাস স্থায়ী হয়।
ঘটনাসমূহ
১৯১৬ সালের জুন মাসে মক্কার হাশেমি শাসক শরিফ হুসাইন পক্ষত্যাগ করেন ও উসমানীয় সাম্রাজ্যের বিরুদ্ধে বিদ্রোহে ঘোষণা করেন। এসময় উসমানীয় সাম্রাজ্য তরুণ তুর্কিদের দ্বারা চালিত হচ্ছিল। এসময় সাম্রাজ্য নৃতাত্ত্বিক জাতীয়তাবাদের উত্থান হচ্ছিল ও খলিফার ক্ষমতা খর্ব করা হচ্ছিল। হুসাইনের ইচ্ছা ছিল ইয়েমেন থেকে দামেস্ক পর্যন্ত এলাকা দখল করে একটি হাশেমি খিলাফত কায়েম করা। মদীনাকে এ উদ্দেশ্যে গুরুত্বপূর্ণ বিবেচনা করা হত। উসমানীয় সাম্রাজ্যের সাথে একটি রেলপথের মাধ্যমে মদীনা যুক্ত ছিল। হুসাইনের বাহিনী ১৯১৬ সালে মদীনা অবরোধ করে এবং ১৯১৯ সালের জানুয়ারি পর্যন্ত এই অবরোধ স্থায়ী হয়।
হুসাইন বিন আলীর পুত্র প্রথম ফয়সাল ব্রিটিশদের সাহায্য লাভের মাধ্যমে ১৯১৬ এর অক্টোবর মদীনা আক্রমণ করেন। তবে তুর্কিরা সুসজ্জিত থাকায় ও গোলন্দাজ বাহিনীর দ্বারা শক্তিপ্রাপ্ত হওয়ায় আরবরা ব্যাপক ক্ষয়ক্ষতি সহকারে পিছু হটতে বাধ্য হয়। আরব বিদ্রোহ ধীরে ধীরে উত্তরে লোহিত সাগর পর্যন্ত বিস্তৃত হলে মদীনা দখলের জন্য ব্রিটিশ ও আরব পরিকল্পনা পরিবর্তিত হয়। ফয়সাল ও তার উপদেষ্টারা ঠিক করেন যে মদীনাকে দখল না করে আরবরা সুবিধা লাভ করবে। এর ফলে তুর্কিরা মদীনাকে রক্ষা করার জন্য সৈনিকদের ব্যবহার করবে। সেসাথে হেজাজ রেলওয়ে রক্ষার জন্য তাদের সৈনিকরা ব্যস্ত থাকবে। এই রেলপথ দিয়ে শহরে সরবরাহ হত।
এ উদ্দেশ্যে নুরি আস-সাইদ জেনারেল আজিজ আলি আল-মিসরির নির্দেশনায় মক্কায় সামরিক প্রশিক্ষণ ক্যাম্প চালু করে। বেদুইন স্বেচ্ছাসেবক, আরব অফিসার ও উসমানীয় পক্ষত্যাগী আরব সৈনিক যারা আরব বিদ্রোহে যোগ দিতে ইচ্ছুক ছিল তাদের নিয়ে আল-মিসরি তিনটি পদাতিক ব্রিগেড, একটি মাউন্টেড ব্রিগেড, একটি ইঞ্জিনিয়ারিং ব্রিগেড ও তিনটি ভিন্ন গোলন্দাজ গ্রুপ গঠন করে। এতে মোট ৩০,০০০ সৈনিক ছিল। আল-মিসরি পুরো বাহিনীকে তিনটি সেনাবাহিনীতে বিভক্ত করার প্রস্তাব দেন
এ সেনাবাহিনীগুলোতে ব্রিটিশ ও ফরাসি অফিসাররা প্রযুক্তিগত সাহায্য প্রদান করে। টি ই লরেন্স তাদের অন্যতম ছিলেন।
মদীনার উসমানীয় কমান্ডার ফখরুদ্দিন পাশা আরব বাহিনী কর্তৃক অবরুদ্ধ থাকার পরও এই পবিত্র শহরকে রক্ষা করতে থাকেন। মদীনার প্রতিরক্ষার পাশাপাশি তিনি লরেন্স ও তার আরব বাহিনীর কাছ থেকে হেজাজ রেলওয়ে রক্ষার দায়িত্বও পালন করেন। এই রেলপথটির উপর লড়াইয়ের ফলাফল নির্ভর করছিল। তুর্কি ঘাটিগুলো রাতের বেলা রেলপথের প্রহরা নিয়োজিত থাকে এবং বর্ধমান হামলার বিপক্ষে রেলপথের রক্ষার দায়িত্ব পালন করে। ১৯১৭ সালে প্রায় ১৩০টি ও ১৯১৮ সালে ১০০টি বড় হামলা রেলপথের উপর চালানো হয়। ১৯১৮ এর ৩০ এপ্রিল পর্যন্ত ৩০০ এরও বেশি বোমা বিস্ফোরিত হয়।
180px|thumb|right|[[ফখরুদ্দিন পাশা]]
১৯১৮ সালে উসমানীয়রা যুদ্ধ পরাজিত হওয়ার পর ফখরুদ্দিন পাশা আত্মসমর্পণ করবেন বলে ধারণা করা হয়। কিন্তু উসমানীয় যুদ্ধ মন্ত্রণালয় থেকে আদেশ পাওয়ার পরও তিনি আত্মসমর্পণ করতে রাজি হননি। সুলতান ষষ্ঠ মুহাম্মদ তাকে পদচ্যুত করেন। যুদ্ধ শেষ হওয়ার পর ৭২ দিন তিনি শহরে উসমানীয় পতাকা সমুন্নত রাখেন। অথচ এসময় সবচেয়ে নিকটবর্তী উসমানীয় সেনাদল মদীনা থেকে ১৩০০ কিমি. (৮০৮ মাইল) দূরে অবস্থা করছিল।
সরবরাহের ঘাটতির কারণে তার লোকেরা খাদ্যাভাবের সম্মুখীন হয়। ৯ জানুয়ারি ফখরুদ্দিন পাশাকে তার নিজের লোকেরা গ্রেপ্তার করে ও আবদুল্লাহর কাছে নিয়ে যায়। আবদুল্লাহ ও তার সৈন্যবাহিনী ১৩ জানুয়ারি মদীনায় প্রবেশ করে। আত্মসমর্পণের পর আরব সৈনিকরা ১২ দিন যাবত শহরে লুটপাট চালায়। ফখরুদ্দিন পাশা কর্তৃক তালাবদ্ধ ও সিল করে দেয়া মোট ৪৮৫০ টি বাড়ি জোরপূর্বক খোলা হয় ও লুটপাট করা হয়।
তুর্কি বাহিনীর প্রায় ৮,০০০ জন (৫১৯ জন অফিসার ও ৭,৫৪৫ জন সৈনিক) সদস্যকে মিশরে পাঠানো হয়। এদের পাশাপাশি কিছু রোগে মারা যায় ও কিছু গা ঢাকা দেয়। অস্ত্র ও গোলাবারুদ অবরোধকারীদের দখলে চলে আসে।
শাহাদাত হোসেন (ক্রিকেটার)
কাজী শাহাদাত হোসেন (জন্ম: ৭ আগস্ট ১৯৮৬) একজন বাংলাদেশী ক্রিকেটার। তার টেস্ট ক্রিকেটে ২০০৫ সালে ২৬ মে ইংল্যান্ডের বিরুদ্ধে অভিষেক ঘটে; যেটি ছিল ইংল্যান্ড এর সফরে প্রথম খেলা। যখন তিনি জাতীয় দলে অন্তর্ভুক্ত হয়েছিলেন তখন প্রধান কোচের দায়িত্বে ছিলেন ডেভ হোয়াটমোর এবং তিনি ছিলেন দলের সবচেয়ে দ্রুতগতির বোলার। একই বছরে শাহাদাত একদিনের আন্তর্জাতিক অভিষেক ঘটে কেনিয়ার বিরুদ্ধে ১৭ মার্চ। ২০১০ সালে তিনি এশিয়ান গেমসে প্রথম স্বর্ণজয়ী বাংলাদেশ দলের স্কোয়াড সদস্য ছিলেন।
খেলোয়াড়ী জীবন
শাহাদাত হোসেন নারায়ণগঞ্জ জেলায় জন্মগ্রহণ করেন। তিনি খুবই অল্প বয়স থেকে তার নিজের শহরে ক্রিকেট জীবন শুরু করেন। তার পিতা ছিলেন একজন ব্যাংক কর্মকর্তা এবং তিনি শীঘ্রই ক্রিকেট প্রশিক্ষণ ক্যাম্পে ভর্তি করার সিদ্ধান্ত নিয়েছিলেন। প্রশিক্ষন ক্যাম্প থেকে সেবা গ্রহণ করে উন্নতি করার পরে বাংলাদেশ ক্রীড়া প্রতিষ্ঠানে অন্তর্ভুক্ত হন।
শাহাদাত বাংলাদেশ অনূর্ধ্ব ১৯ ক্রিকেট দলে নিজের জায়গা করে নেন ২০০৩/০৪ টুর্নামেন্ট পাকিস্তান, কিন্তু উক্ত খেলায় তিনি তেমন সাফল্য দেখাতে পারেননি। তিনি মাত্র ২ উইকেট লাভ করেন এবং বাংলাদেশ ফাইনালে যেতে ব্যর্থ হয়।  তারপরও তিনি ধারাবাহিকভাবে ২০০৪ বাংলাদেশে অনুষ্ঠিত অনূর্ধ্ব ১৯ বিশ্বকাপ ক্রিকেট যোগ দেন। গ্রুপ পর্বে তিনি পুরো তিনটি ম্যাচ খেলেন এবং ৫ উইকেট নেন। অস্ট্রেলিয়াকে হারিয়ে বাংলাদেশ ১৬ দলের মধ্যে নবম স্থান দখল করেন। ৬ উইকেট নিয়ে বোলিং গড় ২৮.৫০ এবং ক্রিকইনফো লেখক রাবেড তাকে সবচেয়ে দ্রুতগতির বোলার এবং এই প্রতিযোগীতার একজন উজ্জল সম্ভাবনাময়ী খেলোয়াড় হিসেবে উল্লেখ করেন।
আন্তর্জাতিক জীবনী
left|thumb| শাহাদাত হোসেন এর ২০০৫ সালে টেষ্ট ক্রিকেটে ইংল্যান্ড এর লর্ডসের এই মাঠে অভিষেক ঘটে এবং পাচ বছর পরে তার দ্বিতীয় সফরে প্রথম কোন বাংলাদেশী হিসেবে লর্ডস অনার বোর্ড তার নাম অন্তর্ভুক্ত করা হয়। কিছুটা বাস্তব অভিজ্ঞতা নিয়ে তিনি ২০০৫ সালে ইংল্যান্ড এর বিরুদ্ধে লর্ডসে টেস্ট ক্রিকেটে আগমন করেন। উক্ত টেস্টে তিনি মাত্র ১২ ওভারে বল করে ১০১ রান দিয়েছিলেন যাতে কোন উইকেট ছাড়া ইকোনমি ছিল ৮.৪১।
২০০৬ সালের জিম্বাবুয়ে সফরে তিনি প্রথম কোন বাংলাদেশী হিসেবে একদিনের আন্তজাতিক ক্রিকেটে হ্যাট্রিক করার গৌরব অর্জন করেন।
দক্ষিণ আফ্রিকা ২টি টেস্ট ম্যাচ এবং ৩টি ওডিআই ম্যাচ খেলার জন্য বাংলাদেশ সফরে আসেন এবং তারা উভয় সিরিজ জেতার জন্য আশাবাদী ছিলেন। তবে শাহাদাত হোসেনের দ্রুতগতিসম্পন্ন বল এবং নিয়ন্ত্রিত বলের সাহায্য বাংলাদেশ প্রথম ইনিংস লিড নিতে সক্ষম হয়েছিল; যার ফলে দক্ষিণ আফ্রিকার প্রথম টেষ্টটি জেতা খুবই কঠিন হয়ে গিয়েছিল। প্রথম ইনিংসে তিনি তার সেরা বোলিং ইনিংস ৬/২৭ দ্বিতীয় ইনিংসে আরও তিন উইকেট লাভ করেন কিন্তু তারপরেও দক্ষিণ আফ্রিকা ৫ উইকেটে জয় লাভ করে। বাংলাদেশ দ্বিতীয় টেষ্ট ইনিংস এবং ২০৫ রানে হেরে যায়; যাতে শাহাদাত ১০৭ রান খরচ করে ৩ উইকেট লাভ করেন। ২০০৯ সালের জানুয়ারি মাসে তিনি জাতীয় দল থেকে বাদ পড়েন। চিফ সিলেক্টর রফিকুল ইসলাম জানান যে; ২০০৮ সালের ১৮টি ওডিআই ম্যাচে শাহাদাত এর বোলিং ইকোনমি ছিল ব্যয়বহুল ৬.৬৩ এবং আশা করছি ঘরোয়া ক্রিকেট খেলে তিনি খুবই শ্রীঘ্রই জাতীয় দলে জায়গা করে নেবেন।
২০১২ সালে বাংলাদেশ ক্রিকেট বোর্ড ৬টি দল নিয়ে বাংলাদেশ প্রিমিয়ার লীগ গঠন করে। টি-২০ ফরমেটের এই প্রতিযোগিতা ২০১২ সালের ফেব্রুয়ারিতে অনুষ্ঠিত হয়েছিল এবং নিলামে অনুষ্ঠানের মাধ্যমে খেলোয়াড়দের কেনা হয়েছিল। শাহাদাত হোসেনকে খুলনা রয়েল বেঙ্গলস মার্কিন ডলার ৩০,০০০ বিনিময়ে ক্রয় করেন। বাংলাদেশ এশিয়া কাপ আয়োজন করলে উক্ত বাংলাদেশ দলের স্কোয়াডে তার নাম অন্তর্ভুক্ত করা হয় এবং ২০১০ সালের পর প্রথম ওডিআই ম্যাচ খেলেন। তিনি সবচেয়ে ব্যয়বহুল বোলার হিসেবে বিবেচিত হন অন্য বোলার থেকে যাতে ৪ উইকেট নেন এভারেজ ৬২.০০। এপ্রিলে যখন বিসিবি মধ্যবর্তী কন্টাক্ট করে তখন শাহাদাতকে অন্তর্ভুক্ত করা হয়নি।
বোলিংয়ের ধরন
২০০৫ সালে প্রাক্তন কোচ ডেভ হোয়াটমোর বলেন তার উচ্চতা এবং বোলিং আক্রমণ প্রমাণ করে যে সে বাংলাদেশ দলের দ্রুতগতির বোলার। ২০১০ সালে তার বোলিং ধীরেধীরে কমে. তিনি সোজাসুজি দৌড়ান, তার ডেলিভারী আসে কিছুটা কোনাকৃত্রির গতি হয়ে।
আস্তিক ও নাস্তিক (ভারতীয় দর্শন)
আস্তিক ও নাস্তিক (সংস্কৃত: आस्तिक-नास्तिक) শব্দদ্বয় হচ্ছে ভারতীয় দর্শনীয় ধারণা যা ভারতীয় দর্শনসমূহকে শ্রেণীবদ্ধ করতে ব্যবহার করা হয়।  আস্তিক ও নাস্তিক দর্শনগুলোর বিভিন্ন সংজ্ঞা প্রাচীন কাল থেকেই বিতর্কিত হয়ে আসছে যা বর্তমান সময়েও ঐকমত্যে পৌছানো সম্ভব হয়নি।  তেলেগু, হিন্দি ও বাংলার মত বর্তমান ভারতীয় ভাষাগুলোতে আস্তিক শব্দ ও এর সিদ্ধান্তগুলো দ্বারা বিশ্বাসি বা আস্থাবানকে বোঝায়, এবং নাস্তিক শব্দ ও এর সিদ্ধান্তগুলো অবিশ্বাসি বা অনাস্থাবানকে বোঝায়;  তবে, প্রাচীন ও মধ্যযুগের সংস্কৃত সাহিত্যে শব্দ দুটি দ্বারা এইরূপ অর্থ প্রকাশ করা হতো না। এই শব্দগুলো হিন্দু দর্শনে ভিন্নভাবে ব্যবহৃত হয়। উদাহরণস্বরূপ, সাংখ্য দর্শনকে আস্তিক এবং নাস্তিক উভয় দর্শন হিসেবে বিবেচনা করা হয়, কারণ এই দর্শনের সূত্র গ্রন্থে ঈশ্বরের অস্তিত্বকে স্পষ্টভাবে নিশ্চিত করে না (যদিও অনেক পণ্ডিত উক্ত ধারণাটি সঠিক নয় বলে বিবেচনা করেন। এই দর্শনে "ঈশ্বর" বলতে পুরুষ(চৈতন্যময় সত্ত্বা) হিসাবে ব্যবহৃত হয় যা একটি দার্শনিক ধারণা।) একইভাবে, বৌদ্ধধর্মকে যদিও নাস্তিক হিসেবে বিবেচনা করা হয়, কিছু হিন্দু ঐতিহ্যে আবার গৌতম বুদ্ধকে বিষ্ণুর একজন অবতার হিসেবে বিবেচনা করা হয়। Literature review of secondary references of Buddha as Dashavatara which regard Buddha to be part of standard list:
সংজ্ঞা
আস্তিক: আস্তিক মানে যিনি আত্মা বা ব্রহ্ম ইত্যাদির অস্তিত্বে বিশ্বাস করেন। এটি তিনটি উপায়ের একটিতে সংজ্ঞায়িত করা হয়েছে:
নাস্তিক: নাস্তিক মানে যিনি আস্তিকের সমস্ত সংশ্লিষ্ট সংজ্ঞা অস্বীকার করে;  যিনি আত্মার অস্তিত্বে বিশ্বাস করে না।
ভারতীয় দর্শনের ছয়টি সর্বাধিক অধ্যয়ন করা আস্তিক দর্শন (নৈষ্টিক দর্শন) হল ন্যায়, বৈশেষিক, সাংখ্য, যোগ, মীমাংসা ও বেদান্ত। ভারতীয় দর্শনের চারটি সর্বাধিক অধ্যয়ন করা নাস্তিক দর্শন (প্রচলিত ধর্মমতের বিরোধী দর্শন) হল বৌদ্ধ, জৈন, চার্বাক ও আজীবিক। সাম্প্রতিক পাণ্ডিত্যপূর্ণ গবেষণায় বলা হয়েছে যে ভারতীয় দর্শনের উপর ২০ শতকের সাহিত্যে আস্তিক ও নাস্তিকের বিভিন্ন বংশগত অনুবাদ করা হয়েছে, কিন্তু বেশিরভাগই অপ্রমাণিত ও ত্রুটিপূর্ণ।
দর্শনের শ্রেণীবিভাগ
আস্তিক ও নাস্তিক শব্দগুলো বিভিন্ন ভারতীয় বৌদ্ধিক ঐতিহ্যকে শ্রেণীবদ্ধ করতে ব্যবহৃত হয়েছে।
আস্তিক দর্শন সমূহ
কখনও কখনও ঐতিহাসিক এবং ধারণাগত উভয় কারণেই আস্তিক দর্শনগুলোকে তিন শ্রেণীতে বিন্যাস করা হয়:
নাস্তিক
ভারতীয় দর্শনের প্রধান বিদ্যাপীঠ যারা বেদকে প্রত্যাখ্যান করে তাদেরকে ঐতিহ্যে প্রচলিত ধর্মমতের বিরোধী হিসেবে গণ্য করা হয়:
ভারতে বৌদ্ধধর্ম ও জৈনধর্মকে বর্ণনা করতে নাস্তিক শব্দের ব্যবহারটি গ্যাভিন ফ্লাড এইভাবে ব্যাখ্যা করেছেন:
- গ্যাভিন ফ্লাড
হিন্দুধর্মের তান্ত্রিক ঐতিহ্যের মধ্যে আস্তিক ও নাস্তিক লাইন উভয়ই রয়েছে; যেমন ব্যানার্জি "বাংলার তন্ত্র"-এ লিখেছেন:
ধর্মে ব্যবহার
মনুস্মৃতি, শ্লোক ২.১১-এ নাস্তিককে সংজ্ঞায়িত করেছে যারা "যুক্তির বিজ্ঞানের দুটি মূলের (শ্রুতি ও স্মৃতি) উপর ভিত্তি করে সম্পূর্ণরূপে বৈদিক সাহিত্যকে" গ্রহণ করে না। ৯ম শতাব্দীর ভারতীয় পণ্ডিত মেধাতিথি এই সংজ্ঞা বিশ্লেষণ করেছেন এবং বলেছেন যে নাস্তিক বলতে এমন কাউকে বোঝায় না যে "বৈদিক সাহিত্য অসত্য" বলে, বরং যে বলে "বৈদিক সাহিত্য অনৈতিক"। মেধাতিথি আরও উল্লেখ করেছেন মনুস্মৃতির শ্লোক ৮.৩০৯, নাস্তিকের সংজ্ঞার আরেকটি দিক প্রদান করার জন্য যিনি বিশ্বাস করেন, "অন্য কোনো জগৎ নেই, দান করার কোনো উদ্দেশ্য নেই, বৈদিক সাহিত্যে আচার-অনুষ্ঠান ও শিক্ষার কোন উদ্দেশ্য নেই।"
মনুস্মৃতি আস্তিককে সংজ্ঞায়িত করে না বা বোঝায় না।এটি পশু বলির মতো নির্দিষ্ট আচার-অনুষ্ঠানের বিষয়েও নীরব বা বিরোধী, দাবি করে যে অহিংস (অহিংসা, অ-আঘাত) তার পদে ধর্ম, যেমন শ্লোক ১০.৬৩ বৈদিক সাহিত্যের উপনিষদিক স্তরের উপর ভিত্তি করে, যদিও এর পুরোনো স্তরবৈদিক সাহিত্যে বৈদিক সাহিত্যের পরবর্তী স্তরের বিপরীতে এই ধরনের ত্যাগের উল্লেখ রয়েছে। ভারতীয় পণ্ডিতরা, যেমন সাংখ্য, যোগ, ন্যায় ও বেদান্ত দর্শনের, আস্তিককে জ্ঞানতত্ত্বের নির্ভরযোগ্য মাধ্যম হিসেবে শব্দকে অন্তর্ভুক্ত বলে স্বীকার করেছেন, কিন্তু তারা বৈদিক সাহিত্যের পরবর্তী প্রাচীন স্তরকে পূর্ববর্তী প্রাচীন স্তরের স্থানান্তর করতে গ্রহণ করেছিল।
বেদের উল্লেখ ছাড়াই
৭ম শতাব্দীর পন্ডিত জয়াদিত্য ও বামন, পাণিনি ঐতিহ্যের কাশিকাবৃত্তিতে, আস্তিক ও নাস্তিককে সংজ্ঞায়িত করার ক্ষেত্রে বৈদিক সাহিত্যের ভূমিকা বা কর্তৃত্ব সম্পর্কে নীরব ছিলেন। তারা বলে, "আস্তিক হল সেই ব্যক্তি যে বিশ্বাস করে যে অন্য জগতের অস্তিত্ব আছে, তার বিপরীতটি হল নাস্তিক।"
আত্মার বিশ্বাসের ভিত্তিতে
কিছু গ্রন্থে আস্তিককে সংজ্ঞায়িত করা হয়েছে যারা আত্মার অস্তিত্বে বিশ্বাস করে, অন্যদিকে নাস্তিক হল যারা অস্বীকার করে যে মানুষ এবং অন্যান্য জীবের মধ্যে কোনো "স্ব" আছে। আস্তিক দর্শন হিসাবে শ্রেণীবদ্ধ হিন্দুধর্মের সমস্ত ছয়টি দর্শনই এই ভিত্তি ধরে রাখে, "আত্মান বিদ্যমান"। বৌদ্ধধর্ম, বিপরীতে, ভিত্তি ধরে রাখে, "আত্মনের অস্তিত্ব নেই।" অসঙ্গ তিলকরত্নে আস্তিককে 'প্রত্যক্ষবাদ' এবং নাস্তিককে 'নেতিবাচকতা' হিসাবে অনুবাদ করেছেন, আস্তিককে ব্রহ্ম ঐতিহ্য দ্বারা চিত্রিত করেছেন যারা "স্বয়ং ও ঈশ্বরের অস্তিত্ব" স্বীকার করেছেন, যখন নাস্তিক সেই ঐতিহ্য হিসাবে, যেমন বৌদ্ধধর্ম, যারা অস্বীকার করেছিল "আত্ম ও ঈশ্বরের অস্তিত্ব।"
জৈনধর্ম
জি এস ঘুরিয়ের মতে, জৈন গ্রন্থগুলো না+আস্তিককে "যা আছে তা অস্বীকার করা" বা দর্শনের যেকোন দর্শন হিসেবে সংজ্ঞায়িত করে যা আত্মের অস্তিত্বকে অস্বীকার করে। হিন্দুধর্মের বেদান্ত উপ-ঐতিহ্যগুলো হল "আস্তিক" কারণ তারা আত্মের অস্তিত্ব স্বীকার করে, যখন বৌদ্ধ ঐতিহ্যগুলো এটিকে অস্বীকার করে "নাস্তিক" হিসাবে উল্লেখ করা হয়।
জৈন গ্রন্থে আস্তিক ধারণার প্রথম উল্লেখগুলোর মধ্যে হল মণিভদ্রের দ্বারা, যিনি বলেছেন যে আস্তিক হল সেই ব্যক্তি যিনি "অন্য জগতের অস্তিত্ব (পরলোক), আত্মের স্থানান্তর, সদ্গুণ ও খারাপের স্থানান্তর যা নিজেকে সময়ের মধ্য দিয়ে কীভাবে ভ্রমণ করে তা প্রভাবিত করে"।
৫ম-৬ষ্ঠ শতাব্দীর জৈন ধর্মের পণ্ডিত হরিভদ্র, অ্যান্ড্রু নিকোলসন বলেন, আস্তিক বা নাস্তিক হওয়ার মাপকাঠি হিসেবে বেদ বা ঈশ্বরকে গ্রহণ বা প্রত্যাখ্যান করার বিষয়ে কিছু উল্লেখ করেন না। পরিবর্তে, হরিভদ্র আরও প্রাচীন জৈন পণ্ডিত মণিভদ্রের পদ্ধতিতে নাস্তিককে ব্যাখ্যা করেছেন, নাস্তিককে এক বলে উল্লেখ করে "যিনি বলেন অন্য কোন জগৎ নেই, দানের কোন উদ্দেশ্য নেই, নৈবেদ্যর কোন উদ্দেশ্য নেই"। হরিভদ্রের কাছে আস্তিক হল সেই ব্যক্তি যিনি বিশ্বাস করেন যে অহিংস (অহিংসা) এবং আচার-অনুষ্ঠানের মতো নৈতিক জীবনের উদ্দেশ্য ও যোগ্যতা রয়েছে। হরিভদ্রের আস্তিক ও নাস্তিক শব্দের এই ব্যাখ্যাটি অষ্টাধ্যায়ীর অধ্যায় ৪.৪.৬০-এ সংস্কৃত ব্যাকরণবিদ এবং হিন্দু পণ্ডিত পাণিনির একটির মত।
১২ শতকের জৈন পণ্ডিত হেমচন্দ্র তার পাঠ্য অবিথান চিন্তামণিতে একইভাবে বলেছেন যে নাস্তিক হল এমন কোনো দর্শন যা অনুমান করে বা তর্ক করে যে "কোনও গুণ এবং খারাপ নেই।"
বৌদ্ধধর্ম
নাগার্জুন, চন্দ্রধর শর্মা নাস্তিক্যকে "শূন্যবাদ" এর সাথে সমতুল্য করে।
চতুর্থ শতাব্দীর বৌদ্ধ পণ্ডিত অসঙ্গ, বোধিসত্ত্ব ভূমিতে, নাস্তিক বৌদ্ধদেরকে সর্বৈব নাস্তিক বলে উল্লেখ করেছেন, তাদের বর্ণনা করেছেন যারা সম্পূর্ণ অস্বীকারকারী। অসঙ্গর কাছে, নাস্তিক হল তারা যারা বলে "যা কিছু নেই তাই" ও সবচেয়ে খারাপ ধরনের নাস্তিক হল তারা যারা সমস্ত উপাধি এবং বাস্তবতাকে অস্বীকার করে। আস্তিক হল তারা যারা যোগ্যতা গ্রহণ করে এবং ধর্মীয় জীবন চর্চা করে। অ্যান্ড্রু নিকোলসনের মতে, পরবর্তীকালে বৌদ্ধরা বুঝতে পেরেছিল যে আসাঙ্গা মধ্যমাক বৌদ্ধধর্মকে নাস্তিক হিসেবে লক্ষ্য করছে, যখন তার নিজের যোগকার বৌদ্ধ ঐতিহ্যকে আস্তিক বলে বিবেচনা করেছে। আস্তিক ও নাস্তিক শব্দ সহ বৌদ্ধ গ্রন্থগুলোর প্রাথমিক ব্যাখ্যা, যেমন নাগার্জুন ও অশ্বঘোষ দ্বারা রচিত, হিন্দু ঐতিহ্যের উপর নির্দেশিত হিসাবে ব্যাখ্যা করা হয়েছিল। যাইহোক, জন কেলি বলেন, পরবর্তীকালে স্কলারশিপ এটিকে ভুল বলে মনে করে এবং যে আস্তিক ও নাস্তিক শব্দগুলো প্রতিযোগী বৌদ্ধ ঐতিহ্যের দিকে পরিচালিত হয়েছিল এবং পাঠ্যের অভিপ্রেত শ্রোতারা ছিলেন বৌদ্ধ ভিক্ষুরা বিভিন্ন বৌদ্ধ ঐতিহ্য জুড়ে বিভিন্ন ধারণা নিয়ে বিতর্ক করছেন।
নাস্তিক হওয়ার অভিযোগ ছিল বৌদ্ধের সামাজিক অবস্থানের জন্য গুরুতর হুমকি এবং বৌদ্ধ সন্ন্যাস সম্প্রদায় থেকে বহিষ্কার হতে পারে। এইভাবে, নিকোলসন বলেছেন, ভারতীয় দর্শনের আস্তিক ও নাস্তিক দর্শনের ঔপনিবেশিক যুগের ইন্দোলজিস্ট সংজ্ঞা, মনুস্মৃতির সংস্করণের মতো সাহিত্যের সংকীর্ণ অধ্যয়নের উপর ভিত্তি করে তৈরি হয়েছিল, যদিও সত্যে এই পদগুলো আরও জটিল এবং প্রাসঙ্গিকভাবে ভারতীয় দর্শনের বিভিন্ন দর্শনের মধ্যে প্রয়োগ করা হয়।
বৌদ্ধ, হিন্দু ও জৈনধর্মে আস্তিক ও নাস্তিকের সবচেয়ে সাধারণ অর্থ ছিল নৈতিক প্রাঙ্গনে গ্রহণযোগ্যতা ও আনুগত্য, এবং পাঠ্য বৈধতা বা মতবাদিক প্রাঙ্গনে নয়, নিকলসন বলেছেন। সম্ভবত আস্তিককে শাস্ত্রবিশ্বাসী হিসাবে এবং নাস্তিককে প্রচলিত ধর্মমতের বিরোধী হিসাবে অনুবাদ করা হয়েছিল, কারণ প্রাথমিক ইউরোপীয় ইন্ডোলজিস্টরা খ্রিস্টান ধর্মতাত্ত্বিক ঐতিহ্যের মালামাল বহন করেছিল এবং এশিয়াতে তাদের নিজস্ব ধারণাগুলোকে দূরদর্শন করেছিল, এর ফলে ভারতীয় ঐতিহ্য ও চিন্তাধারার জটিলতাকে বিকৃত করে।
রাধানগর ইউনিয়ন, বদরগঞ্জ
রাধানগর ইউনিয়ন বাংলাদেশের রংপুর বিভাগের রংপুর জেলার বদরগঞ্জ উপজেলার অন্তর্গত একটি ইউনিয়ন পরিষদ। এটি ৪৮.৫৮ বর্গকিমি (১৮.৭৬ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৬,৫৪৭ জন। ইউনিয়নটিতে মোট গ্রামের সংখ্যা ১২টি ও মৌজার সংখ্যা ৮টি।
শরিয়তের উৎস
ইসলামী ব্যবস্থাপনা অনুসারে কোন আইন গ্রহণে অনুমেয় ফলাফল গ্রহণযোগ্য হবে না, বরং আইনশাস্ত্রের প্রতিটি আইনের জন্য অবশ্যই বিশুদ্ধ উৎস থেকে প্রাপ্ত নির্দেশনা প্রয়োজন। সুন্নী ফিকহ অনুসারে শরিয়াহর মাধ্যমিক উৎস হলো ইজমা বা ঐকমত্য, যা ইসলামের সঠিক প্রকৃতি বহন করে এবং যাতে কারোর কোন দ্বিমত নেই, সাদৃশ্যমূলক কারণ, বিশুদ্ধ কারণ, জনস্বার্থ রক্ষাকরণ, ন্যায়জাত কর্ম, ইসলামের প্রথম যুগের শাসকদের করা আইন এবং স্থানীয় রীতি বিরুদ্ধ নয়। হানাফি ফিকহে সাধারণত কুরআন, সুন্নাহ,(শর্তসাপেক্ষে) ইজমা এবং কিয়াসের উপর নির্ভর করে আইন গ্রহণ করা হয়। মালিকি ও হাম্বলী ফিকহে সরাসরি হাদিসের ভাষ্য গ্রহণ করা হয়। তবে শাফেয়ী ফিকহে হানাফি ফিকহের চেয়ে বেশি সুন্নাহ থেকে ও বাকি দুইটির চেয়ে বেশি সাদৃশ্যমূলক সিদ্ধান্ত থেকে আইন গ্রহণ করা হয়। শিয়াদের মধ্যে জাফরী মতবাদে চারটি উৎস ব্যবহার করা হয়,যথাঃ কুরআন, সুন্নাহ, ঐকমত্য এবং বুদ্ধি। তারা বিশেষ শর্তে ঐকমত্য বা ইজমা গ্রহণ করে এবং কুরআন ও সুন্নাহ ভিত্তিক সাধারণ মূলনীতি ব্যাখ্যা করতে বুদ্ধি প্রয়োগ করে। তারা বিভিন্ন ক্ষেত্রে কুরআন ও সুন্নাহর ব্যাখ্যা করতে আইনশাস্ত্রের মূলনীতি অনুসরণ করে। আখবরি জাফরী মতবলম্বীরা নিজস্ব ঐতিহ্য বেশি অনুসরণ করে এবং ব্যক্তিগত গবেষণা পরিহার করে। সুন্নী ফিকহের চারটি আলাদা শাখা ও শিয়া ফিকহের মধ্যে ফিকহগত অনেক ভিন্নতা থাকলেও ধর্মীয় অনুষ্ঠান ও সামাজিক লেনদেনের ব্যবহারিক প্রয়োগের ক্ষেত্রে তেমন কোন ভিন্নতা নেই।
কুরআন
ডান|থাম্ব|কুরআনের একটি কপি, যা ইসলামী শরিয়াহর একটি প্রাথমিক উৎস কুরআন হলো ইসলামী আইনশাস্ত্রের প্রথম এবং সবচেয়ে গুরুত্বপূর্ণ উৎস। বিশ্বাস করা হয় যে এই গ্রন্থের প্রতিটি বাক্য সরাসরি আল্লাহর পক্ষ থেকে জিব্রাঈল ফেরেস্তার মাধ্যমে ইসলামের নবী মুহাম্মাদের ওপর মক্কা ও মদীনার বিভিন্ন স্থানে নাযিল করা হয়েছে। কুরআনে নৈতিক, দার্শনিক, সামাজিক, রাজনৈতিক ও অর্থনীতি ভিত্তিক বিভিন্ন দিকনির্দেশনা দেওয়া হয়েছে, যা একটি সমাজ নির্মাণে কাজে লাগে। মক্কায় নাযিল হওয়া অংশে দার্শনিক এবং আধ্যাত্মিক বিষয় নিয়ে আলোচনা করা হয়েছে। তবে মদীনায় নাযিল হওয়া অংশে আর্থ-সামাজিক আইন নিয়ে বেশি আলোকপাত করা হয়েছে। মুহাম্মদের জীবদ্দশাতেই কুরআন লেখা ও সংরক্ষণের কাজ শেষ হয় এবং তার মৃত্যুর কিছুদিন পরেই তা প্রণীত হয়।
কুরআনের সমস্ত বাক্যকে তিনটি শ্রেণীতে ভাগ করা যায়। যথাঃ ' বিজ্ঞান ও দুরকল্পী মূলক', 'নৈতিক ও দার্শনিক মূলনীতি' এবং 'মানুষের আচার-ব্যবহারের নিয়ম'। এর তৃতীয় বিভাগটি সরাসরি ইসলামি আইনি বিষয়ের সাথে সংশ্লিষ্ট রয়েছে। সংখ্যা বিচারে এরকম আয়াতের সংখ্যা প্রায় পাঁচ শত, যা কুরআনের মোট আয়তনের এক-ত্রয়োদাংশ। কুরআনের আয়াত ব্যাখ্যা দেওয়ার জন্য বিভিন্ন আইন ও মতবাদ রয়েছে। সুন্নীদের কাছে সাহাবীদের মতামত ও শিয়াদের কাছে ইমামদের মতামত সবচেয়ে বেশি গ্রহণযোগ্য। কারণ তারা জানেন যে কুরআনের কোন আয়াত কখন এবং কেন নাযিল করা হয়েছে।
সুন্নত
কুরআনের পরেই সবচেয়ে গুরুত্বপূর্ণ উৎস হলো সুন্নত। সাধারণভাবে সুন্নত বলতে 'মুহাম্মাদের কথা, কাজ ও মৌন সম্মতি' বা ' মুহাম্মাদের ঐতিহ্য ও রীতি' বোঝায়। তার দৈনন্দিন বাণী ও কথা, তার কাজ, তার মৌন সম্মতি এবং কৃতজ্ঞতা স্বীকার করে বিবৃতি ইত্যাদি সুন্নাহর অন্তর্ভুক্ত। তবে শিয়া ফিকাহবিদগণের মতে মুহাম্মাদের কন্যা ফাতিমা এবং বারো জন ইমামের কথা, কাজ ও মৌন সম্মতিও সুন্নাহর অন্তর্ভুক্ত।
শরিয়াহর উৎস হিসেবে সুন্নতের গ্রহণযোগ্যতার প্রমাণ কুরআনেই বলা আছে। কুরআন সমস্ত মুসলিমকে নির্দেশ দিয়েছে মুহাম্মাদকে অনুসরণ করতে। তিনি তার জীবদ্দশাতে ও মৃত্যুর পরেও তার সুন্নাহ অনুসরণ করতে বলে গেছেন। সংখ্যাগরিষ্ঠ মুসলমানদের বিশ্বাস কুরআনের বাক্য ব্যাখ্যা ও অনুধাবনের জন্য সুন্নাহ অপরিহার্য। ইসলামী আইনশাস্ত্র অনুযায়ী এমন অনেক আইন আছে যা কুরআনে বলা নেই, অথচ তা মানবজাতির জন্য আবশ্যক, তা সুন্নাহতে বলা আছে। এমতাবস্থায় সুন্নাহ থেকেই আইন গ্রহণ করা হয়। মুসলমানরা আরো বিশ্বাস করে যে তাদের ধর্মীয় জীবনে কি করতে হবে অথবা কি বর্জন করতে হবে তা সুন্নাহ থেকেই গ্রহণ করতে হবে।
হাদিস
সুন্নতের সমস্ত বিধান হাদীসে লিপিবদ্ধ অবস্থায় আছে। প্রথমদিকে মুহম্মাদ হাদীস লিখতে নিষেধ করতেন। কারণ এতে কুরআন থেকে হাদীসকে আলাদা করা সাধারণ মানুষের জন্য কঠিন হয়ে পড়ত। তিনি তার সাহাবাদের নির্দেশ দিতেন তার কথা মুখস্থ করে রাখতে। তার জীবদ্দশাতে কেউ কোন সন্দেহজনক হাদীস জানতে চাইলে তার কাছ থেকে জেনে নিশ্চিত হতে পারত। তবে তার মৃত্যুর পর সে সুযোগ রইলো না। মুসলমানদের মধ্যে হাদীস নিয়ে দ্বিধাদ্বন্দ সৃষ্টি হতে থাকলো। আর এভাবেই হাদীস লিখে রাখার প্রয়োজনীয়তা দেখা দিলো। হাদীসের যাচাইযোগ্যতা অর্থাৎ কোন হাদীস সত্য এবং কোন হাদীস মানুষের বানানো তা পরীক্ষা করার জন্য উসুলে হাদীস শাস্ত্রের (হাদীসের বিজ্ঞান) জন্ম হলো। এটি একটি পাঠগত সমালোচনার পদ্ধতি যা ইসলামের প্রথম যুগের পণ্ডিতদের দ্বারা বিকশিত হয়, যার মাধ্যমে হাদীসের সত্যতা নির্ধারণ করা হতো। এই পদ্ধতির ভেতরে হাদীসের বাক্যগুলো বিশ্লেষণ করা, বিশ্লেষণের মানদণ্ড নির্ধারণ, প্রতিবেদন তৈরীর পদ্ধতি এবং যে সমস্ত ব্যক্তি উক্ত হাদীস বর্ণনা করেছে তাদের সম্পর্কে সম্যক ধারণা ইত্যাদি অন্তর্ভুক্ত রয়েছে। এই সমস্ত নীতির ওপর ভিত্তি করে হাদীসের বিভিন্ন শ্রেণীবিভাগ সৃষ্টি হয়েছে।
একটি হাদীসের সত্যতা প্রমাণের জন্য একে বিভিন্ন পদ্ধতির মাধ্যমে যাচাই করা হয় (যেমনঃ সনদ)। বর্ণনাকারী যেন নিজের ইচ্ছামত হাদীস বর্ণনা করতে না পারে তাই তাকে হাদীসে তথ্যসূত্র বা হাদীসটি সে কোথা থেকে শুনেছে সেটির তথ্য দিতে হয়। হাদীস শোনার এই পরম্পরা শেষ হয় মুহাম্মাদের কাছে গিয়ে। এই পরম্পরার অন্তর্ভুক্ত প্রতিটি ব্যক্তির সততার খ্যাতি ও প্রখর স্মৃতিশক্তির প্রমাণ থাকতে হয়। এভাবে রিজাল শাস্ত্রের (হাদীস বর্ণনাকারীদের জীবনী ও মূল্যায়ন বিদ্যা) সৃষ্টি হয়। বর্ণনাকারীর জন্ম-মৃত্যুর তারিখ ও স্থান, বংশ, ছাত্র ও শিক্ষক, সাহিত্যজ্ঞান, নৈতিক আচার, তাদের ভ্রমণ ইত্যাদি রিজাল শাস্ত্রের অন্তর্ভুক্ত বিষয়। এইসব শ্রেণীর ওপর নির্ভর করে হাদীসের গ্রহণযোগ্যাতা অথবা বর্ণনাকারী কি আসলেই হাদীস বর্ণনার যোগ্য কি না, তার মানদণ্ড নির্ধারণ করা হয়। এই মানদণ্ড তাদের সমসাময়িক কালের ও ভৌগোলিক নৈকট্যের অন্যান্য হাদীস বর্ণনাকারীদের দ্বারা প্রতিপাদন করা হয়ে থাকে। রিজাল শাস্ত্রের অভিধানের উদাহরণ হলো ইবনে হাজার আল-আসকালানির লেখা  'তাহযীব আল তাহযীব' বা আল যাহাবীর লেখা তাদক্বিরত আল হুফফায ইত্যাদি।
এই সমস্ত মূলনীতির ওপর ভিত্তি করে হাদীসকে তিন ভাগে ভাগ করা হয়েছে। যথাঃ
একটি শরিয়া আদালতে বিচারক মামলা শোনেন এবং এর পক্ষে-বিপক্ষে সাক্ষ্য-প্রমাণ গ্রহণ করেন। তারপর তিনি রায় প্রদান করেন। কখনো কখনো তিনি কোন মুফতীর সাথে পরামর্শ করে রায় প্রদান করেন।
দ্বিতীয় উৎস
মধ্যযুগীয় মুসলিম ফিকাহবিদগণ সকলের অবাধ মতবাদ প্রত্যাখ্যান করে শরীয়াহর কিছু মাধ্যমিক উৎস নির্ধারণ করেছেন। এইক্ষেত্রে প্রাথমিক উৎস (কুরআন ও সুন্নাহ) উহ্য রেখে সিদ্ধান্ত গ্রহণ করা হয়।
ঐক্যমত্য বা ইজমা
ইসলামী আইনশাস্ত্রের কোন বিষয়ে মুসলিম আইনবিদদের ঐক্যমত্য বা ইজমা শরিয়াহর তৃতীয় উৎস হিসেবে পরিগণিত হয়। ইসলামী পণ্ডিতগণ কুরআন থেকে অনেক আয়াত উদ্ধৃত করার মাধ্যমে ইজমার গ্রহণযোগ্যতা প্রমাণ করতে চান। মুহম্মাদ নিজে বলেছেন, শরিয়াহর অন্যান্য উৎসের সংজ্ঞা প্রদান এবং তা মুসলিম সম্প্রদায়ে অনুশীলন করা ইতিহাসের সবচেয়ে গুরুত্বপূর্ণ বিষয় হয়ে দাঁড়িয়েছে। এর কারণ হলো, ইজমা আইনশাস্ত্রের কোন বিষয়ে অসংখ্য মুসলিমের সর্বস্মমত মতামতের প্রতিনিধিত্ব করে। ইজমা সম্পর্কে মুসলিম সম্প্রদায়ের মধ্যে অনেক মতবাদ প্রচলিত আছে। সুন্নী ফিকাহবিদগণ কুরআন ও সুন্নাহর মত ইজমাকেও শরিয়াহর উৎস হিসেবে গ্রহণ করেছে। অন্যদিকে শীয়ারা ইজমাকে গ্রহণ করলেও শরিয়াহর উৎস হিসেবে উপরিউক্তদ্বয়ের মত মনে করেনা। ইজমা বলতে অতীতে কোন বিষয়ের ওপর একমত হওয়ার চুক্তিকে নির্দেশ করে। তা হোক কাছে বা দূরের কোন দেশে। সুন্নীদের মধ্যে ইজমায় অংশগ্রহণ করা নিয়েও বৈচিত্র্য আছে। যথাঃ
কিয়াস
সুন্নী ফকিহদের মতে ইসলামী শরিয়াহর চতুর্থ উৎস হলো কিয়াস। পূর্বের নেওয়া সিদ্ধান্ত বিশ্লেষণ করে নতুন আইন প্রণয়ন করাই এর লক্ষ্য। শিয়ারা কিয়াস অনুসরণ করে না। তারা এর সমজাতীয় পদ্ধতি ইজতিহাদ ব্যবহার করে। সুন্নীদের মধ্যে হাম্বলী মাজহাব এই পদ্ধতি অনুসরণ করতে চায় না এবং জাহিরি মাজহাব একে প্রত্যাখ্যান করে। কুরআন ও সুন্নাহ থেকে বর্তমান সময়ে উপস্থিত কোন সমস্যা, যা পূর্বে ছিলো না, তা সমাধান করার জন্যেই মূলত কিয়াস করা হয়। এই পদ্ধতিতে অবাধ সিদ্ধান্ত নেওয়ার সুযোগ নেই, কেবল মাত্র প্রাথমিক উৎস হতে প্রমাণ সাপেক্ষে তা গ্রহণ করা যেতে পারে।
কিয়াস ব্যবহারের সমর্থকরা কুরআন হতে উদ্ধৃতি প্রদান করেন, যেখানে পূর্বের সমাজে কিয়াসের প্রমাণ পাওয়া যায়। তাদের মতে মুহম্মাদ বলেছেন, ‘যেখানে কোন স্পষ্ট অহীর বিধান নেই, সেখানে আমি তোমাদের মধ্যে যুক্তি দিয়ে বিচার করব’। তারা আরো দাবী করে যে মুহম্মাদ তাদের যুক্তির অধিকার অন্যের জন্য সম্প্রসারিত করে দিয়েছেন। তাদের সর্বশেষ দাবী হলো, এই পদ্ধতি ইজমা বা সর্বসম্মতিক্রমে সাহাবীদের মধ্যে প্রচলিত ছিলো। ইসলামী শিক্ষা বিষয়ক পণ্ডিত বার্নার্ড জি. ওয়েস গবেষণা করে বের করেন যে ইসলামের প্রথম যুগে কিয়াস শরিয়াহর চতুর্থ উৎস হিসেবে পরিগণিত হত এবং সে সময়ের পণ্ডিতগণ একে আলাদা কিছু মনে করতেন না। এভাবে বিভিন্ন সময় কিয়াসের বিষয় এবং এর বৈধতা বিতর্কের জন্ম দিয়েছে, যদিও অধিকাংশ সুন্নী ফকিহগণ কিয়াসকে শরিয়াহর উৎস হিসেবে গ্রহণ করেছেন।
কিয়াস মতবাদের মূলনীতি ছিলো যে এর মাধ্যমে গৃহীত কোন বৈধ হুকুম জনগণের কল্যাণ নিশ্চিত করবে। তাই ইসলামের প্রাথমিক উৎস হতে কিয়াসের মাধ্যমে দেওয়া রায় ইজমার মাধ্যমে দেওয়া রায়ের অনুরূপ হয়ে থাকে। উদাহরণস্বরূপ বলা যেতে পারে যে, ইসলামে মদ হারাম, কারণ এতে ক্ষতিকর পদার্থ থাকে। কিয়াস এই নীতি থেকে বিধান তৈরী করে যে ঐ ক্ষতিকর পদার্থ বিশিষ্ট সকল পণ্য নিষিদ্ধ।
হানাফি মাজহাব দৃঢ় ভাবে কিয়াস অনুসরণ করে। ইমাম আবু হানিফা কিয়াসের সমর্থক একজন প্রধান ব্যক্তিত্ব ছিলেন, যিনি কিয়াসকে শরিয়াহর একটি গুরুত্বপূর্ণ উৎস হিসেবে সমাসীন করেন। তিনি কুরআন-সুন্নাহ থেকে কিয়াসের জন্য শক্তিশালী মূলনীতি প্রণয়ন করেন। ইসলামে উদীয়মান নতুন সমস্যা সমাধানে অন্যান্য ফকিহদের মত তিনি তার রায়কে প্রাধান্য দিতেন। এসব রায় নেওয়া হত শরিয়াহর প্রাথমিক উৎস (কুরআন ও সুন্নাহ) থেকে গবেষণার মাধ্যমে। তিনি ইসলামের আধ্যাত্মিক শিক্ষাও গ্রহণ করেছিলেন। তাই এই ধরনের বিধানের দ্বারা একই সাথে জনস্বার্থ ও মুসলিম জাতির কল্যাণ সাধিত হত।
শাফেয়ী মাজহাব কিয়াসকে শরিয়াহর বৈধ উৎস হিসেবে গ্রহণ করে। ইমাম শাফি যদিও একে দুর্বল উৎস মনে করতেন। তিনি এমন সমস্যা সীমাবদ্ধ করার চেষ্টা করতেন যেন বিচারকদের কিয়াসের আশ্রয় নিতে না হয়। যে কিয়াসের মূল প্রাথমিক উৎসে ছিলো না তা তিনি প্রত্যাখান করেন এবং ভর্ৎসনা করেন। তিনি বলেন, প্রাথমিক উৎসের সাথে সম্পর্কহীন কিয়াসের প্রভাব ক্ষতিকর হতে পারে। এই ধরনের ফলাফল সমাজে একই বিষয়ে একাধিক বিধানের সৃষ্টি হতে পারে, যা সুষম ও বৈধ বিধান ধ্বংস করে দেবে।
ইমাম মালিকও কিয়াসকে বৈধ উৎস হিসেবে গ্রহণ করেছেন। তিনি মনে করেন যদি নতুন সমস্যা ও পূর্বের সমস্যার মধ্যে বৈপরীত্ব্য সৃষ্টি হয় তবে সেক্ষেত্রে কিয়াস একটি টেকসই সমাধান হতে পারে। তিনি তার ‘কঠোর পর্যালোচনা’ অতিক্রম করে গেছেন এবং বলেছেন পূর্বের ফকিহগণ যাকে ‘জনকল্যাণ মূলক’ বলেছেন তার ওপর ভিত্তি করে বিধান প্রণয়ন করা উচিত।
ইজতিহসান
ইজতিহসান পদ্ধতিটি ইজমার মূলনীতি থেকে উৎসারিত। যখন কোন সমস্যার সমাধান কোন উৎসে পাওয়া যায় না, তখন এই পদ্ধতি ব্যবহার করা হয়। এই পদ্ধতিতে কোন আইন জনসাধারণের কাছে সহজসাধ্য করার চেষ্টা করা হয় যেন সকলে তা অনুসরণ করতে পারে। এই মতবাদের প্রামাণিক সূত্র কুরআন থেকে গ্রহণ করা হয়। উক্ত গ্রন্থে বলা আছে, ‘আল্লাহ ভালো ও সহজ জিনিস গ্রহণ করেন, তিনি কাঠিন্য পছন্দ করেন না’। যদিও এই পদ্ধতি আবু হানিফা ও তার ছাত্রগণ (যেমনঃ আবু ইউসুফ) শুরু করেছিলেন, তবু ইমাম মালিক ও তার ছাত্রগণ একে অনেক উচ্চ স্তরের ব্যবহারে নিয়ে যাওয়ার চেষ্টা করেছেন।  এই উৎসের বিষয় ছিলো ব্যাপক আলোচনা ও যুক্তি-তর্ক।  তবে এর বিরোধীরা দাবি করে যে, পদ্ধতিটা প্রায়শই মূল উৎস থেকে দূরে সরে যায়।
ইজতিহসান মতবাদটি আরব বিশ্বের বাইরে খুব উপকারী হয়ে উঠলো। কারণ সেখানকার মুসলিমরা আরবী ভাষা ও সাহিত্য সম্পর্কে খুব কম জ্ঞান রাখত। তাদের জন্য ইসলাম পালনের সহজ পদ্ধতি হয়ে উঠলো ইজতিহসান। এর একটি স্বার্থক উদাহরণ দেওয়া যেতে পারে এভাবেঃ যদি একটি কূপের পানি দূষিত হয়ে যায় তবে এর পানি দিয়ে পবিত্রতা অর্জন করা যাবে না। ইজতিহসান মতবাদ অনুসারে কূপ থেকে কয়েক বালতি পানি তুলে ফেললে কূপের দূষণ দূর হবে এবং তার পানি আবার ব্যবহার উপযোগী হবে। কিন্তু কিয়াস এর বিরোধীতা করবে। কিয়াস অনুসারে কয়েক বালতি পানি ফেলে দিলেও কূপে কিছু মাত্রার হলেও দূষণ থাকবে, যা কূপের পানি ব্যবহার উপযোগীতা হারাবে। কিন্তু এই আইন জনসাধারণের পালনের জন্য অনেক কঠিন হয়ে যাবে। এইরকম কঠিন বিধান সহজসাধ্য করার জন্যই ইজতিহসান।
নাগরাজ
নাগরাজ (সংস্কৃত: नागराज) হল সর্পের মত মূর্তি যা হিন্দু ও বৌদ্ধ পৌরাণিক কাহিনীতে দেখা যায়। এরা সাপের বিভিন্ন জাতির রাজা।
শরিয়তের উৎস
জনস্বার্থ
ইমাম মালিক আল-মাসলাহা আল-মুরসালাহ নামে একটি টারশিয়ারি উৎস বিকশিত করেন। সাধারণ মানুষের সর্বোচ্চ স্বার্থ রক্ষা করে, এমন বিষয় এর অন্তর্ভুক্ত। ইসলামী আইনের এই উৎসের ওপর ভিত্তি করে গৃহীত আইনকে বলা যেতে পারে ‘জনস্বার্থের আলোকে অহির বিধানের অন্তর্নিহিত অর্থ’। এইক্ষেত্রে ফকিহগণ জনস্বার্থে তাদের প্রজ্ঞা ব্যবহার করেন। কিন্তু এই উৎসটি শাফেয়ী, হাম্বলী ও জাহিরি মাজহাব অস্বীকার করে।
নাগরাজ
হিন্দু গ্রন্থগুলি এই শিরোনাম দ্বারা তিনটি প্রধান সত্তাকে নির্দেশ করে: শীষ, তক্ষক ও বাসুকী। এরা সকলেই ঋষি কশ্যপ ও কদ্রুর সন্তান।
শরিয়তের উৎস
অনুমান
ইমাম শাফেয়ী এমন বিষয় গ্রহণ করেছেন যা তার মতে কিসাসের সবচেয়ে সহজ প্রয়োগযুক্ত। ইমাম আবু হানিফা ও মালিক একই মত গ্রহণ করেছেন। তিনি আইন প্রণয়নের একটি টারশিয়ারি উৎসের বিকাশ ঘটিয়েছেন। শাফেয়ী মাজহাবে ইসতিদলাল বা অনুমান ক্রিয়ার মাধ্যমে শরিয়াহর উৎস থেকে আইন গ্রহণ করার প্রক্রিয়া আছে। যখন কোন স্পষ্ট বিধান পাওয়া যায় না, কেবল তখনই ইসতিদলাল করা যায় যা, আইন প্রণয়নের ক্ষেত্রে জনস্বার্থ পক্রিয়া থেকে পৃথক হয়ে যায়।
নাগরাজ
বিভিন্ন বৌদ্ধ ধর্মগ্রন্থে অনেক নাগরাজের উল্লেখ আছে। বৌদ্ধধর্মে নাগরাজদের চারটি প্রধান রাজকীয় জাতি রয়েছে যেমন বিরুপাখ, এরাপথ, চব্যপুট্ট ও কানহাগোতামাক। বৌদ্ধ ধর্মগ্রন্থে গৌতম বুদ্ধের অনেক উপদেশের জন্য নাগ কিংস শ্রোতাদের মধ্যে উপস্থিত হয়। নাগরাজদের দায়িত্বের মধ্যে অন্তর্ভুক্ত ছিল বুদ্ধ, অন্যান্য আলোকিত প্রাণীদের রক্ষা করার পাশাপাশি বুদ্ধ শাসনকে রক্ষা করার জন্য নাগদের নেতৃত্ব দেওয়া। বৌদ্ধ ধর্মগ্রন্থের মধ্যে উল্লেখযোগ্য কিছু নাগরাজ হল বিরুপাক্ষ, মুকালিন্দ, ধৃতরাষ্ট্র, তক্ষক, বাসুকী, নন্দ, উপানন্দ, সাগর, বালাবন, অনাবতপ্ত, বরুণ ও উৎপল।
শরিয়তের উৎস
অনুমান
মুসলিম প্রাজ্ঞরা ইসতিদলালকে তিন ভাগে বিভক্ত করেছেন। প্রথমটি হলো কোন প্রস্তাবনা ও কার্যকর কারণহীন কোন বিষয়ের মধ্যে বিদ্যমান সংযোগের অভিব্যক্তি। দ্বিতীয়টি হলো এমন বিষয়ে অনুমান যার সত্যতার ব্যাপারে কোন প্রমাণ নেই, যার দ্বারা সংশ্লিষ্ট আলোচনার ইতি টানা যায়। সর্বশেষটি হলো ইসলামের প্রথম যুগের অহীর বিধান বিষয়ক কর্তৃপক্ষ।
ইজতিহাদ
শিয়ারা মনে করেন যে যদি কোন সমস্যার সমাধান শরিয়াহর প্রাথমিক উৎসে খুঁজে পাওয়া না যায়, তবে নিজের জ্ঞান ও বুদ্ধি দিয়ে কুরআন ও সুন্নাহ থেকে সেই সমস্যার সমাধান বের করতে হবে। এই পদ্ধতির মাধ্যমে কোন আইন তৈরী করাকে ইজতিহাদ বা গবেষণা বলা হয়। তারা মনে করেন, কিয়াস হলো একধরনের ইজতিহাদ। সুন্নী শাফেয়ী মাজহাবের মতে মনে করা হয় যে, ইজতিহাদ ও কিয়াস একই।
সুন্নীরা আইন তৈরীর কার্যক্রম হিসেবে ইজতিহাদকে গ্রহণ করে থাকেন। যাইহোক, তারা ত্রয়োদশ শতাব্দীতে এসে উক্ত প্রক্রিয়ার সমাপ্তি ঘোষণা করে। এর কারণ হলো, ইসলামী শিক্ষার কেন্দ্রসমূহ (যেমনঃ বাগদাদ, নিশাপুর, বুখারা ইত্যাদি) মঙ্গলদের করতলগত হয়েছিলো। আর এভাবেই ইজতিহাদের সুযোগ বন্ধ হয়ে যায়।
ফলে সুন্নী সমাজে ইজতিহাদের স্থান গ্রহণ করে তাক্বলীদ, অর্থাৎ বিগত যুগের কোন সিদ্ধান্ত গ্রহণ করা। পরবর্তীতে সুন্নীদের মধ্যে অনেক উল্লেখযোগ্য পণ্ডিত আসেন যারা ইসলামের প্রাথমিক উৎস থেকে আবারো আইন প্রতিপাদন করা শুরু করেন। তাদের অন্যতম হলো ইবনে তাইমিয়া, ইবনে রুশদ ইত্যাদি ব্যক্তিবর্গ। কুরআন ও সুন্নাহতে ইজতিহাদ করার ব্যাপারে অনেক দিকনির্দেশনা দেওয়া আছে। যেমনঃ মুয়াজ ইবনে জাবালের সাথে কথোপকথনের সময় মুহম্মাদ তাকে জিজ্ঞাসা করেন যে সে কীভাবে বিচার করবে। মুয়াজ উত্তর দিয়েছিলেন যে তিনি প্রথমে কুরআন, পরে সুন্নাহ এবং এই দুইটিতে না পেলে ইজতিহাদ করে সঠিক সিদ্ধান্ত গ্রহণ করবেন। মুহাম্মাদ তার বক্তব্য অনুমোদন দিলেন।
একজন প্রাজ্ঞ আইনবিদ যিনি এই এই উৎস ব্যবহার করার যোগ্যতা রাখেন তাকে বলা হয় মুজতাহিদ। সুন্নীদের মাজহাবগুলোর প্রতিষ্ঠাতাগণ এমনই যোগ্যতা সম্পন্ন আইনবিদ বা ফকিহ ছিলেন। একজন মুজতাহিদ একই সময় একজন মুফতির ক্ষমতা লাভ করেন এবং যেকোন ফতোয়া দিতে পারেন। কিছু মুজতাহিদকে মুজাদ্দিদ বা ধর্ম সংস্কারক বলা হয়। মনে করাহয় যে প্রতি শতাব্দীতেই মুজাদ্দিদের জন্ম হয়। কিন্তু শিয়ারা মনে করে প্রতি শতাব্দীতে তাদের গুপ্ত ইমামের একজন মুখপাত্র জন্মগ্রহণ করেন।
স্থানীয় রীতি (প্রচলিত প্রথা)
‘আর্ফ’ শব্দের শাব্দিক অর্থ হলো ‘জানা’, তবে এর দ্বারা কোন একটি সমাজের রীতি ও পালনীয় ঐতিহ্য বুঝায়। যদিও আগে এটি ইসলামী শরিয়াহর উৎস হিসেবে গ্রহণ করা হতো না। ইসলাম শুধুমাত্র ঐ সমস্ত রীতি অনুমোদন করে যা মুহাম্মাদের যুগে ছিলো এবং যার দ্বারা কোন ইসলামী আইন লঙ্ঘিত হত না। মুহাম্মাদের পরবর্তী যুগের রীতি যাচাই এর পর অনসরনীয়, যদিও ইসলাম বলে মুসলিম জাতি যে বিষয় ভালো মনে করবে, আল্লাহ তা ভালো মনে করবেন। আর্ফে ইজমার মত অসংখ্য এবং কিয়াসের চেয়ে বেশি দায়িত্বশীল রয়েছ। তাই আর্ফকে ইসলামের সাধারণ আইন বলা হয়।
স্থানীয় রীতির প্রথম অনুমোদন করেন আবু ইউসুফ। তিনি হানাফি ফিকহের প্রথম যুগের পণ্ডিত ছিলেন। যদিও একে সুন্নাহর অংশ মনে করা হয়, তবে তা দাপ্তরিক উৎসের মত বিশুদ্ধ নয়। পরবর্তীতে আল শারখশি এই মতের বিরোধীতা করেন। তিনি মনে করেন রীতি কখনো লিখিত তথ্যের ওপর প্রাধান্য লাভ করতে পারেনা। সুন্নী ফকিহদের মতে স্থানীয় রীতি প্রয়োগের ক্ষেত্রে, যা আইনসিদ্ধ বিবেচনা করা হবে, সে রীতিকে অবশ্যই ঐ অঞ্চলে প্রভাব বিস্তারকারী হতে হবে। তা নিছক কোন সম্প্রদায়ের মধ্যে আবদ্ধ থাকলে হবে না। এই রীতি যদি ইসলামী আইনের বিরুদ্ধে যায়, তবে তা প্রত্যাখাত হবে এবং যদি তা কিয়াসের সাথে সাংঘর্ষিক না হয়, তবে তা অগ্রাধিকার পাবে। প্রমাণসাপেক্ষে স্থানীয় রীতি পালনে অনেক ফকিহদের একটা ঝোক থাকে, কোন পণ্ডিতের মতবাদের চেয়ে তারা রীতিকেই বেশি গুরুত্ব দেয়। তবে শিয়ারা রীতিকে শরিয়াহর উৎস মনে করে না, এমনকি সুন্নীদের হাম্বলী ও জাহিরি মাজহাব এই ব্যাপারে একই মত অনুসরণ করে।
বহিঃসংযোগ
সুন্নী
শিয়া
খালিয়া ইউনিয়ন
খালিয়া ইউনিয়ন বাংলাদেশর ঢাকা বিভাগের মাদারীপুর জেলার রাজৈর উপজেলার একটি ইউনিয়ন যা ২৩টি গ্রাম নিয়ে গঠিত। এ এলাকা এক সময় জমিদারি অঞ্চল ছিলো।
ভৌগোলিক উপাত্ত
খালিয়া ইউনিয়নের মোট আয়তন ৫,৪৮৪ একর বা ২২.২ বর্গ কিলোমিটার। গ্রামের সংখ্যা ২৩টি। ঘরবাড়ির সংখ্যা ৭,৪২৩টি।
এ ইউনিয়নে হাট-বাজার রয়েছে ৭টি। মসজিদের সংখ্যা ৬৫টি এবং মন্দিরের সংখ্যা ৩০টি।
জনসংখ্যার উপাত্ত
বাংলাদেশের ২০১১ সালের আদমশুমারি অনুযায়ী খালিয়া ইউনিয়নের ৭,৪২৩টি পরিবারে মোট জনসংখ্যা ৩৪,৯৮৬ জন এবং প্রতি বর্গ কিলোমিটারে ১৬০০ জন লোক বাস করে। এদের মধ্যে ১৭,৫২৪ জন পুরুষ ও ১৭,৬৪২ জন মহিলা এবং লিঙ্গ অনুপাত ১০০। মুসলিম ধর্মালম্বী ২১,৫৭৮ জন, হিন্দু ধর্মালম্বী ১৩,৩৯৯ জন ও খ্রিস্টান ধর্মালম্বী ৯ জন।
সারাং
সারাং (বৈজ্ঞানিক নাম: Euripus nyctelius (Doubleday)) মাঝারী আকারের প্রজাপতি। এরা নিমফ্যালিডি পরিবার এবং আপাটুরিনি উপগোত্রের সদস্য।
আকার
সারাং এর প্রসারিত অবস্থায় ডানার আকার ৬৫-৮৫মিলিমিটার দৈর্ঘ্যের হয়।
ভারতে প্রাপ্ত সারাং এর উপপ্রজাতি
ভারতে প্রাপ্ত সারাং এর উপপ্রজাতি হল-
বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
এই প্রজাতির স্ত্রী ও পুরুষ প্রকারে ভিন্নরূপ। সারাং এর পুরুষ প্রজাতি রাংগাসারাং (painted courtesan) এর পুরুষ প্রজাতির অনুরূপ দর্শন, তবে ঘনভাবে কালো দাগে চিত্রিত। রাংগাসারাং এর পিছনের ডানার উপরিতলের টর্নাল লাল ছোপ এবং নিম্নপৃষ্ঠের লাল বেসাল দাগ সারাং এ অনুপস্থিত। কালো সামনের ডানার উপরিপৃষ্ঠে সম্পূর্ন একসারি পোস্টডিসকাল সাদা ছোপ এবং অসম্পূর্ন একসারি ৪টি ডিসকাল সাদা ছোপ (৪ থেকে ৮ শিরামধ্যে) কোস্টা থেকে নিচের দিকে নেমেছে। উভয় সারিই কোস্টার কাছে ভিতরদিকে বাঁকানো।
স্ত্রী প্রকার সম্পূর্ন ভিন্নদর্শন এবং এদের বিভিন্ন রূপভেদ রয়েছে-
typical রূপ- এই রূপে সামনের ডানার উপরিপৃষ্ঠ চওড়া সাদা বন্ধনী বর্তমান। সামনের ডানার বাকী অংশ কালচে বাদামী। পিছনের ডানার উপরিতলে সরু প্রান্তীয় বাদামী-বন্ধনী পুরোটাই সাদা। এই রূপ দুস্প্রাপ্য নয় এবং শালি কাওয়াকে মিমিক্‌ করে।
isa রূপ- typical রূপের অনুরূপ। পিছনের ডানার উপরিতলের বাইরের অর্দ্ধ কালচে বাদামী বর্নের। এই রূপ দুস্প্রাপ্য নয় এবং striped blue crow কে মিমিক্‌ করে।
আচরণ
কম দেখতে পাওয়া এই প্রজাতির উড়ান দ্রুত, পুরুষরা স্ত্রীদের তুলনায় দ্রুততর। পাতার উপরিপৃষ্ঠে প্রায়শই এদের রোদ পোহাতে দেখা যায়। পুরুষরা আর্দ্র অথবা ভেজা মাটিতে মাড-পাডল করে। ঘামে ভেজা অথবা স্যাঁতস্যাতে জামা-কাপড়, ব্যাগ ইত্যাদির উপর অবস্থান করতে পছন্দ করে। জঙ্গলবাসী এই প্রজাতিকে জঙ্গল পথে বিচরন করতে লক্ষ্য করা যায়। পাহাড়ের পাদদেশ থেকে ১২০০ মিটার উচ্চতা অবধি অগস্ট থেকে নভেম্বর মাস পর্যন্ত। স্ত্রী প্রকারের উড়ান মিল্কউইড প্রজাপতিদের অনুরূপ। স্ত্রী প্রকারে দর্শন মেলে কদাচিৎ।
আরব বাহিনী
আরব বাহিনী প্রথম বিশ্বযুদ্ধের সময় গঠিত একটি প্যান-আরব সামরিক বাহিনী। হেজাজ রাজতন্ত্র কর্তৃক এটি প্রতিষ্ঠিত হয়। আরব বিদ্রোহে সহায়তা দান ও মধ্যপ্রাচ্যে আরবদের একতার উদ্দেশ্য এই বাহিনী গঠন করা হয়। হেজাজের রাজা হুসাইন বিন আলী এই বাহিনীর নেতৃত্ব দেন। ১৯১৬ সালে তিনি “আরবদের সুলতান” উপাধি ধারণ করেন।
রাজেন্দ্র মল্লিক
রাজেন্দ্র মল্লিক (২৪ জুন ১৮১৯ - ১৪ এপ্রিল ১৮৮৭) একজন শিল্পপ্রেমি লোকহিতৈষী ছিলেন। উনি কলকাতার বিখ্যাত মার্বেল প্যালেস তৈরী করান।
পেশাগত জীবন
১৮৩৫ সালে, ১৬ বছর বয়সে রাজেন্দ্র মার্বেল প্যালেস তৈরী করাতে শুরু করেন। ১৮৪০ সালে ভবন তৈরী সম্পন্ন হয়। ১৮৬৬ সালে কলকাতায় আশ্রয় নেওয়া উড়িষ্যার দুর্ভিক্ষ পীড়িতদের জন্য উনি এক ত্রাণ কেন্দ্র খোলেন। এই দয়াশীলতার জন্য উনি ১৮৬৭ সালে রায় বাহাদুর ও ১৮৭৮ সালে রাজা বাহাদুর উপাধি লাভ করেন। ১৮৭৮ সালে আলিপুর চিড়িয়াখানা তৈরী হলে উনি নিজের ব্যক্তিগত সংগ্রহ থেকে প্রচুর পশু ও পাখী দান করেন। তাদের চিড়িয়াখানার ভিতরে মল্লিক হাউজ বলে একটি জায়গায় রাখা হয়েছিল।
জঁ রোবের আরগঁ
জঁ রোবের আরগঁ (Jean Robert Argand) (জুলাই ১৮, ১৭৬৮ - আগস্ট ১৩, ১৮২২) সুইজারল্যান্ডে জন্মগ্রহণকারী গণিতবিদ। তিনি (গাউস এবং অন্যান্য অনেকের মতো) জটিল সংখ্যাসমূহের একটি জ্যামিতিক উপস্থাপন পদ্ধতি উদ্ভাবন করেন। তার নাম থেকেই আরগঁ চিত্র (Argand diagram) নামটি এসেছে।
বড়শিনাক সামুদ্রিক সাপ
বড়শিনাক সামুদ্রিক সাপ বা হুগলী পটী বা বড়শিনাক দজ্যা সাপ (বৈজ্ঞানিক নাম: Enhydrina schistosa) হচ্ছে হাইড্রফিডি পরিবারভুক্ত এক প্রকার তীব্র বিষধর সাপ সামুদ্রিক সাপ। সাপের কামড়ে আক্রান্তদের ভেতরে ৫০ শতাংশের বেশি সামুদ্রিক সাপের কারণে এবং অধিকাংশই এই প্রজাতির কারণে ঘটে থাকে।
বর্ণনা
বড়শিনাক সামুদ্রিক সাপের দেহ তামাটে ধূসর রঙের এবং নীলাভ ধূসর বা কালচে ব্যান্ড থাকে। এদের দেহের সর্বোচ্চ দৈর্ঘ্য ১৪০ সেমি এবং লেজের দৈর্ঘ্য ১১০ সেমি।
স্বভাব
বড়শিনাক সামুদ্রিক সাপ উন্মুক্ত জলাশয়ের অগভীর পানিতে, উপকূলীয় উপহ্রদ, প্যারাবন, মোহনায় এবং নদীর মুখে পাওয়া যায়।
বিস্তৃতি
বাংলাদেশ উদ্ভিদ ও প্রাণী জ্ঞানকোষে বড়শিনাক সামুদ্রিক সাপকে বাংলাদেশের বিলুপ্ত সাপ হিসেবে ধরা হয়েছে। এ প্রজাতির সাপ পৃথিবীতে ব্যাপক বিস্তৃত। এরা পারস্য উপসাগর, মাদাগাস্কার, বঙ্গোপসাগর, দক্ষিণ-পূর্ব এশিয়া, ইন্দোনেশিয়া, পাপুয়া নিউগিনি এবং অস্ট্রেলিয়ার উত্তর অংশে পাওয়া যায়।
অবস্থা
আইইউসিএন এটিকে বাংলাদেশে এবং বিশ্বে বিপদমুক্ত বলে বিবেচনা করে। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনে এ প্রজাতিটি সংরক্ষিত।
বরগুনা জিলা স্কুল
বরগুনা জিলা স্কুল বাংলাদেশের দক্ষিণাঞ্চলের একটি প্রসিদ্ধ বালক বিদ্যালয়। ১৯২৭ সালে এটি বরগুনা এম ই (মিডল ইংলিশ) স্কুল নামে প্রতিষ্ঠিত হয় ও ১৯৭০ সালে জাতীয়করণ করে নাম রাখা হয় "বরগুনা জিলা স্কুল"। এটি বরগুনা জেলার সর্বশ্রেষ্ঠ বিদ্যালয়। বর্তমানে বরগুনা জিলা স্কুলে প্রথম শ্রেণি থেকে দশম শ্রেণি পর্যন্ত পাঠদান করা হয়। উন্মুুুক্ত শিক্ষা ব্যবস্থা রয়েছে।